《劳劳亭》
宋代·马之纯

谁把劳劳目此亭，从来于此送人行。
三杯别酒倾桑落，一曲离歌唱渭城。
此到伊边还几日，不知何日是归程。
分携更复凭高望，满目青山万叠横。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。